Баба загина при пожар, четирима са обгазени | Dnes.bg Новини
Баба загина при пожар, четирима са обгазени
Сред пострадалите са две деца на 8 и 2 години
5 яну 2017 10:55, Камелия Цветанова
89-годишна жена изгоря при пожар в апартамент в Смолян. Четири човека от съседния апартамент на ул. "Кокиче" са пострадали, докато са опитали да помогнат на възрастната жена.
Леко обгазени и настанени в болница в Смолян са 64-годишна жена и нейния съпруг на 66 години, както и двете им внучета – момиче на 8 години и 2-годишно момченце.
По-малкото дете е настанено в детско отделение, с леко обгазяване и старо заболяване - вирусна пневмония.
Четиримата пострадали са живеели в апартамент над този, в който е възникнал пожара. Причини за възникване на огнената стихия са в процес на установяване.
Още по темата: болницаСмолянбабапожар